Geir H. Haarde býst við því að viðskipti , norðurslóðir og menntamál verði meðal stærstu verkefna hans í Washington . Hann var meðal gesta á hádegisverðarfundi AMÍS um TTIP fríverslunarsamninginn sem Bandaríkin og Evrópusambandið semja nú um sín á milli . Geir segir viðbúið að hann muni fylgjast náið með þróun mála í tengslum við samninginn og að Íslendingar hafi mikla hagsmuni af auknum viðskiptum við Bandaríkin og málalyktum samningsins . Hann segist spenntur fyrir því að fara til Bandaríkjanna og að Íslendingar geti ýmislegt lært af Bandaríkjamönnum . VB sjónvarp tók Geir tali eftir fund AMÍS í dag .